OpenLLM-France/wikimedia huggingface dataset:
# Laudio Saria

Laudio Saria-Pablo Bilbaoren oroimenezko Saria urtero abuztuan Laudion antolatutako lasterketa da. Euskaldun Txapelketarako lasterketa puntuagarria da.
Proba hau “Euskal Bailarak Kriterium”eko barnean dago, abuztuaren erdian lehiatzen diren beste hiru lasterketekin batera: Lemoiz Klasika, Aiara Zirkuitua eta Leintz Bailarari Itzulia.

## Palmaresa 1996tik

| Urtea | Garailea | Bigarrena | Hirugarrena |
| 1996 | Iñaki Manterola | | |
| 1997 | |
| 1998 | Jon Agirrebeitia | Mikel Artetxe | Iban Sastre |
| 1999 | Gorka Arrizabalaga | José Manuel Maestre | Óscar Melero |
| 2000 | Jon Bru | Iñaki Isasi | Xabier Zandio |
| 2001 | Dionisio Galparsoro | Iker Camaño | Gorka Beloki |
| 2002 | Joseba Albizu | David López García | Santiago Barranco |
| 2003-2004 | |
| 2005 | Iván Gilmartín | Francisco Gutiérrez | Víctor García |
| 2006 | Eder Salas | Jon Mariñelarena | Juan Pablo Uriarte |
| 2007 | Garikoitz Atxa | Juan Pablo Uriarte | Diego Tamayo |
| 2008 | Diego Tamayo | Ibon Zugasti | Garikoitz Zabaleta |
| 2009 | Jagoba Arberas | Abdelkader Belmokhtar | Fabricio Ferrari |
| 2010 | Yelko Gómez | Víctor de la Parte | Paul Kneppers |
| 2011 | Jorge Martín Montenegro | David Gutiérrez Palacios | Asier Maeztu |
| 2012 | ez zen jokatu | ez zen jokatu | ez zen jokatu |
| 2013 | Imanol Estévez | Beñat Txoperena | Marcos Jurado |
| 2014 | Egoitz Fernández | Carlos Antón Jiménez | Unai Elorriaga |
| 2015 | Jorge Arcas | Víctor Etxeberria | Jonathan Lastra |
| 2016 | Jaime Castrillo | Aitor Rey | Antonio Angulo |
| 2017 | Xavier Cañellas | Miguel Ángel Fernández | José Antonio García Martín |
| 2018 | Ibon Ruiz | Xabier Murgiondo | Jon Polledo |
| 2019 | Juan Fernando Calle | Ángel Fuentes | Luciano Martínez |
| 2020 | ez zen jokatu COVID-19 pandemia zela eta | ez zen jokatu COVID-19 pandemia zela eta | ez zen jokatu COVID-19 pandemia zela eta |
| 2021 | Julen Arriolabengoa | Iván Cobo | Calum Johnston |
| 2022 | Jorge Gutiérrez | Dylan Jiménez | Haimar Etxeberria |
| 2023 | Mikel Unzilla | Haimar Etxeberria | Pablo Ara |
| 2024 | Samuel Fernández Heres | Asier Castilla | Sergio Trueba |

## Erreferentziak

* ↑ Garikoitz Atxa Laudioko Sarian garaile
* ↑ Jorge Arcas garaile Pablo Bilbaoren omenezko Laudio Sarian
* ↑ 2021eko Laudio Saria (sailkapena)
* ↑ «Jorge Gutiérrez (Lizarte) se exhibe en el duro muro de Larraño para vencer la Laudio Saria» elpeloton.net 2022-08-17.
* ↑ Mikel Unzilla (Caja Rural-Alea) se entrena sorprendiendo en Llodio
* ↑ Resumen TV de la XXXIX Laudio Saria – Torneo Lehendakari 2024

## Kanpo estekak

* Datuak: Q39072775
# Laudioko Euskaltzaleen Batzarra

Laudioko Euskaltzaleen Batzarra Laudioko (Araba) euskara-elkartea zen.
1992an sortu zen, eta Laudion euskara normalizatzeko helburua zuen. Bi arlotan lan egiten zuen, batez ere: kulturaren arloan (Santa Luzia erromeria arrakastatsua eta abar) eta normalizazioaren arloan, berriz, hainbat ekimen garatzen zituen (merkataritzaren alorrean, esaterako). Elkarte honek eraginda sortu zen Basalarrina Kultura Elkartea 2000. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12262011
# Laudun

Lauduna, musikan, musika eskalako bi noten arteko lau mailako musika tarteari esaten zaio.
Laudunak honelakoak izan daitezke:
* jaitsitakoak: bi noten arteko tartea lau tono erdikoa da
** Jaitsitako lauduna, hirudun nagusiaren enarmonikoa da
* justuak: bi noten arteko tartea, bost tono erdikoa da.
** Laudun justua tarte konsonantea da
* igotakoak: bi noten artean, sei tono erdiko tartea dago
** Igotako lauduna, tarte disonantea da
** Jaitsitako bosdunaren enarmonikoa ere bada
Laudun bat bosdun bati batuz gero, zortzidun bateko tartea ematen du. Horregatik, lauduna eta bosduna osagarriak dira: igotako laudun bat, jaitsitako bosdun baten nota berera iristen da.

## Ikus, gainera

* Hirudun
* Bostun

## Kanpo estekak

* Datuak: Q267984
* Multimedia: Fourths / Q267984
# Lapitar

Greziar mitologian Lapitar bezala, Perrabia izeneko Tesalian dagoen lurralde batetako biztanleei deritze, Olinpo eta Osa mendien ondoan eta Peneo ibaiaren bi alboetan.
Diodoro Sikulok Lapites (Apolo eta Estilberen semea, azken hau Peneoren alaba), lapitarren eponimotzat hartzen du.
Lapitar ospetsuenen artean, Hipseo, Ixion, Piritoo, Zeneo eta Polipetes daude.

## Zentauroekin gerra

Lapitarrak zentauroen senide ziren, Ixion, lapitarren erregea, eta Nefele azken hauen arbasoak baitziren.
Dena dela, lapitar eta zentauroen arteko gerra bat hasi zen Piritoo eta Hipodamiaren arteko ezkontzan, non zentauroak gonbidatuen artean aurkitzen ziren, eta, oturuntzan zehar hartu zuten mozkorraldia dela eta, Hipodamia bera eta beste emakume batzuk bortxatzen saiatu ziren.
Bertsioren batzuetan, gertaera honen jatorri bezala, Piritook Aresi sakrifizioak eskaintzea ahaztea aipatzen da, errepresalia bezala, bi herrien arteko liskarra sortu zuena.
Lapitarrek, Teseo bezalako beste heroi batzuek lagunduta, zentauroak garaitzea lortu zuten.

## Kanpo estekak

* Datuak: Q334794
* Multimedia: Lapiths / Q334794
# Lapitxuri

Lapitxuri edo Xarakaria Nafarroa Garaiko erreka da, Urdazuri edo Ugaranaren ibaiadarra.

## Ibilbidea

Gorospil mendian jaioa, Dantxarinea auzoan Ugaranan du ahoa, Nafarroako Foru Erkidego eta Lapurdi arteko muga sortuz.

## Abestia

Dantxarinean, Lapitxuri eta Ugaran ibaien lotunean, diskoteka bat dago, Lapitxuri izenekoa. Ipar Euskal Herriko gazteen artean ospea izan du, Lapitxuri, La Pitxuri edo La Pitchouli izenez.
Bere omenez abesti herrikoia moldatu zuten, Hego-Mendebaldeko Frantzian errugbiko partidetan fanfarrek famatua egin zutena. Hona hemen hitzak:
| « | Errepika Ma mère m'a donné la permission de minuit Pour aller me saoûler la gueule à Lapitxuri. (bis) Bertsoak Lapitxuri, Lapitxuri, C'est là où on chante et où on danse entre amis. Lapitxuri, Lapitxuri Le rendez-vous de nos dimanches après-midi. Lapitxuri, Lapitxuri Là où on chante et on danse entre amis. Lapitxuri, Lapitxuri Le rendez-vous de tous les basques du pays. | » |

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Errugbi-partidetarako abestiak

## Kanpo estekak

* Datuak: Q3217760
* Multimedia: Lapitzxuri River / Q3217760
# Laplandita-(Ce)

Laplandita-(Ce) silikato motako minerala da.

## Ezaugarriak

Laplandita-(Ce) silikato mineralaren formula kimikoa hau da: ${\ce {Na4CeTiPO4Si7O18 * 5H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Laplandita-(Ce): Mineral information, data and localities.» www.mindat.org (Noiz kontsultatua: 12-05-2019).
# Lapitze

Lapitze Irungo auzoa da, eta Irungo beste auzo hauek ditu mugakide: iparraldean, Anaka (Colon ibilbideko zenbaki bakoitiak Lapitzera biltzen dira); hegoaldean eta ekialdean, Olaberria; eta mendebaldean, Katea.

## Ikus, gainera

* Laphizketa

## Kanpo estekak

* «Lapitze auzoa», Irungo Udalaren webgunea.
* Datuak: Q12261879
# La Roche-Derrien

La Roche-Derrien (bretainieraz Ar Roc'h-Derrien, Ar Roc'h edota Kêr ar Roc'h) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q383210
* Multimedia: La Roche-Derrien / Q383210
# La Roche-Maurice

La Roche-Maurice (bretainieraz Ar Roc'h-Morvan) Bretainiako Finistère departamenduko udalerri bat da.

## Kanpo estekak

* Datuak: Q208272
* Multimedia: La Roche-Maurice / Q208272
# Leno

Leno Italiako udalerri bat da. Bresciako probintzian kokatuta dago, Lombardia eskualdean. 14.338 biztanle ditu, 58,45 kilometro koadroko azaleran banatuta.

## Mugakideak

Lenok honako udalerri hauekin egiten du muga:
Cigole Gottolengo Offlaga Bagnolo Mella Ghedi Manerbio Pavone del Mella

## Kanpo estekak

* Datuak: Q104963
* Multimedia: Leno / Q104963
# Lenoir (Ipar Carolina)

Lenoir Ipar Carolinako hiri bat da. Caldwell konderrian kokatua dago. 2010ean 18.228 biztanle zituen, 50,87 kilometro koadrotan banatuta.

## Ikus, gainera

* Caldwell konderria

## Kanpo estekak

* Datuak: Q2028342
* Multimedia: Lenoir, North Carolina / Q2028342
# Lenoblita

Lenoblita mineral bat da.

## Ezaugarriak

Lenoblita elementu kimiko mineralaren formula kimikoa hau da: . Sistema ortorronbikoaren arabera sortzen ditu kristalak.

## Erreferentziak

* 1 2 (Ingelesez) «Lenoblit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q3830198
* Multimedia: Lenoblite / Q3830198
# Lenoir City (Tennessee)

Lenoir City Ameriketako Estatu Batuetako hiri bat da. Loudon konderrian kokatuta dago, Tennessee estatuan. 10.117 biztanle ditu, 22,029443 kilometro koadroko azaleran banatuta.

## Ikus, gainera

* Loudon konderria

## Kanpo estekak

* Datuak: Q2238814
* Multimedia: Lenoir City, Tennessee / Q2238814
# Lenoir konderria (Ipar Carolina)

Lenoir konderria (ingelesez: Lenoir County) Ipar Carolinako konderri bat da, Ameriketako Estatu Batuetan. Hiriburua Kinston da. 2010eko zentsuaren arabera 59.495 biztanle zituen, Lenoir kilometro koadroko azaleran.

## Geografia

Lenoir konderriak 1.043,3 kilometro koadro ditu. Horietatik 5,77 ura dira. Beste 1.037,53 lurra dira. Biztanleria dentsitatea 57,03 da.

## Demografia

2010eko zentsoan bizi ziren 59.495 pertsonetatik 34.409 txuriak edo hispanoak dira. Horietatik hispano edo latino kategorian 3.917 dira. 23.968 beltzak edo afroamerikarrak. 163 amerikar natiboak ziren eta 26 Hawaii edo Pazifikoko irletako natiboak. 256 asiarrak ziren. Bestelako arraza bat kategorian 66 biztanle daude. Bukatzeko euren burua arraza bat baino gehiagotan 607 pertsonek kokatzen zuten.

### Biztanleria piramidea
## Kanpo estekak

* Datuak: Q507907
* Multimedia: Lenoir County, North Carolina / Q507907
# Lekuona (enpresa)

Lekuona, izen erregistratuz Panificadora Lecuona, okintzaren arloko Errenteriako enpresa historiko bat da, 1858an sortua Errenterian, bere egoitza nagusia Oiartzun ibaiaren ertzean zuena, herrigunearen parean. 150 urteko jardueraren ondoren desegin zen.

## Historia

Hasieran, familia negozio bat izan zen, Balbina Etxeberria errenteriarrak eta Leonardo Lekuona Andoainen jaiotako arotzak eratua eta bost belaunaldiz sendian jarraipena izan zuena. Lehenengo egoitza Erdiko Kalea, 6 zenbakian zegoen kokatuta; hala ere, gero, negozioa industrializatu ahala, kokaleku ezberdin gehiago izan zituen, hala nola, Kapitan-enea kaleko 24 zenbakian eta gero Oiartzunen, salmenta Erdiko Kalean zegoen eraikinean mantentzen zen bitartean.
Leoncio Lekuona negozioaren buru gisa jarri zen 1902. urtean, baina gazte hil zen, eta zazpi seme-alaba utzi zituen, oraindik txikiegi zirenak. Hori dela eta, hamalau urtez hildakoaren arreba Antonia eta koinatua, Garmendia, hitzartu zuten jarraipena Kapitan-enea kaleko egoitzan. Koskortzean, Leoncioren semeak, Genaro Lekuonak, lantegia berreskuratu zuen. Tokiko kontsumorako lan egiten zuen familia-enpresa bat zen, eta antzeko ezaugarriak zituzten beste lau enpresekin lehiatzen zen Errenterian: Albisu, Villarreal, Aduriz (lehenago Etxeberria) eta Garmendia. Banaketa zaldi batek eramandako gurdi batean egiten zen, eta 1933. urtetik aurrera furgoneta batekin.
Espainiako Gerra Zibilaren garaian, Genaro Lekuona bere furgonetarekin intendentzia lanetan parte hartu zuen, Errepublikaren aldeko armada ogia hornitzen Durangon, bere bi arrebek, Balbina eta Pilar, Errenteriako okindegian jarraitzen zuten bitartean, hornidura arazo askori aurre egiten. Ondoren, Genaro atxilotu egin zuten, eta lan behartuak egin behar izan zituen 18. langile-batailoian, Guadalajaran, eta amaitutakoan soldadutza egin. Gerraostearen ondoren lehengaien hornikuntza-arazoak gainditu ondoren, izan zen leherketa demografikoaren ondorioz ogi eskari handiagoa zegoen, eta aurrerapen teknologikoetara moldatu beharra zegoen. Hori dela eta, enpresa eraikin egokiago batean birkokatu behar izan zen.
Horrela, 1963. urtean eraikin nagusia ibaiaz bestaldean altxa zen, fabrika bat eraikiz, Galletas Olibet lantegia zegoen orubearen zati batean. Han, okintzaz gain, gozogintza alorra ere jorratu zuen lantegiak, eta orduko eskualdeko erraldoi gisa gailendu zen eremu horretan.. 2007. urtean orduko instalazioak utzi, eta hirigunetik kanpo dagoen Masti-Loidi industriagunera lekualdatu zen lantegia, orubea Errenteriako Udalak eskuratu zuen bitartean.

## Erreferentziak

* ↑ (Gaztelaniaz) Mitxelena, Antton. (2008). «Lekuona desde 1858» Oarso 2008 (Errenteriako Udala): 22-28..
* ↑ .Fernandez Pérez, Zaida; Maceira Ochoa, Luz.- Galleteras y más: desde las vivencias hacia la historia. Huellas de las mujeres en el proceso de industrialización de Errenteria (siglos XIX-XX) Argitaratua Bilduma aldizkarian, 27 zk. orr. 74-75 (2015).ISSN 0214-624X
* ↑ (Gaztelaniaz) MUGA, Aitziber: Errenteria conservará el edificio de la panificadora Lekuona, Noticias de Gipuzkoa, 2007-07-22 [Kontsulta data 2021-06-27]

## Kanpo estekak

* Datuak: Q107349917
# Lekárovce

Lekárovce Eslovakiako udalerri bat da, Sobranceko barrutian kokatuta. 12,27 km²ko azalera du eta 908 biztanle 2017ko datuen arabera.

## Historia

Idatzizko lehen aipamena 1400. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025244
* Multimedia: Lekárovce / Q1025244
# Leland (Illinois)

Leland Illinoiseko herri bat da. LaSalle konderrian kokatua dago. 2010ean 977 biztanle zituen, 1,38 kilometro koadrotan banatuta.

## Ikus, gainera

* LaSalle konderria

## Kanpo estekak

* Datuak: Q2671797
* Multimedia: Leland, Illinois / Q2671797
# Lekunberriko Ahotsa

Lekunberriko Ahotsa Espainiako Alderdien Legea onartu ondoren Lekunberrin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 104 izan ziren boto nuluak, emandako botoen %20,76.

## Ikus, gainera

* Espainiako Alderdien Legea

## Kanpo estekak

* Datuak: Q12262157
# Lekuona (argipena)

Lekuona euskal abizen eta leku izen bat da. Elementu hauexek izan daiteke:

### Pertsonak

* Antonio Lekuona (1831-1907), euskal margolari kostunbrista tolosarra.
* Julen Lekuona (1938-2003), euskal abeslari eta idazle oiartzuarra.
* Juan Maria Lekuona (1927-2005), euskal idazle eta apaiz oiartzuarra.
* Manuel Lekuona (1894-1987), apaiz eta euskaltzain oiartzuarra.
* Martin Lekuona (1907-1936), apaiz eta idazle oiartzuarra.
* Manuel Francisco Lekuona, Urtxalle XIX mendeko pilotari oiartzuarra.
* Nikolas Lekuona (1913-1937), abangoardiako euskal margolari eta artista ordiziarra.
* Margarita Lekuona (1910-1981), musikagile kubatarra.

### Lekuak

* Lekuona, Errenteriako eraikin bat (Gipuzkoa), Lekuona okindegi historikoaren egoitza nagusia.

### Enpresak

* Lekuona, Errenterian egoitza izan duen ogigintzako enpresa historikoa.
# Lekunbizko geltokia

Lekunbiz edo Lekunbiz-Zamudio Euskotrenen E3 lineari dagokion lurgaineko tren geralekua da, Zamudio udalerriko Lekunbiz auzoan kokatuta dagoena, Ugaldeguren III industrialdearen inguruan, hain zuzen ere. Bizkaiko Garraio Partzuergoaren 2. tarifa-gunearen barruan dago.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Bilbo-Lezama trenbidearen parte da, 9,232. puntu kilometrikoan kokatuta.

## Sarbideak

Sarbide eta nasa bakarreko geralekua da, eta sarbidea arrapala bidez egiten da.
* Lekunbiz auzunea, 7; BI-737 , Txorierriko etorbidea

## Geltoki berria

2017an Bilboko metroaren 3. linea martxan jartzearekin batera, E3 linea Metro sarean integratu zen. Hala, Lezamatik Bilbora doazen trenak Metro sarearen barruan ibiltzen dira, Metro zerbitzua lortzeko maiztasunak tren hauek erabiltzen direla, besteak beste. Trenbide berri honetan ibiltzeko Euskotrenen 950 serieko tren unitateak erabiltzen dira. Tren unitate hauei egokitzeko eta geltokiari irisgarritasun neurriak gehitzeko, Euskal Trenbide Sareak geltokian eraberritze-lanak esleitu zituen 2016ko amaieran. Hala, geltokia zaharberritu zen, eraikin eta markesina berriak eraikiz eta nasaren altuera handituz, tren serie berrira egokitzeko.
Gainera, txartel-salmenta makina automatiko berriek mugikortasun urriko pertsonentzako irisgarritasun materian estandarrak betetzen dituzte, entzuteko desgaitasuna duten pertsonentzako T moduko bukle magnetikoa daukate, Braille serigrafiak interakzio elementu guztietan (botoiak, txarteldegiak, eta abar), eta itsumen eta ikusteko desgaitasun handia duten pertsonei egokitutako salmenta softwarea.
Bestalde, Derio eta Zamudio artean trenbidea berriztatzeko lanak egiten ari dira bi kilometroko luzeran. Lan horien barruan, balastoa, trabesak eta erraila kendu eta horien ordez material berria jarriko da.

## Erreferentziak

* ↑ (Gaztelaniaz) Spanish Railway » Blog Archive » Ferrocarriles y Transportes Suburbanos de Bilbao S.A. (FTS). (Noiz kontsultatua: 2018-03-19).
* ↑ Euskal Trenbide Sarea. «Eusko Jaurlaritzak 9,5 milioi euro inbertituko ditu Txorierriko geltokiak Metroaren 3. lineara egokitzeko» (Noiz kontsultatua: 2017-01-18).
* ↑ Irekia. «Irekia - Euskotrenek salmenta automatikoko sistema ikusteko desgaitasuna duten pertsonentzako egokitu du» www.irekia.euskadi.eus (Noiz kontsultatua: 2018-09-04).
* ↑ Irekia. «Irekia - Eusko Jaurlaritzak 11,4 M€ inbertitu ditu Txorierriko geltokiak berriztatzeko eta trenbidea modernizatzeko lanetan» www.irekia.euskadi.eus (Noiz kontsultatua: 2018-09-04).

## Ikus, gainera

* Zamudio
* E3 linea (Euskotren)
* Euskotren Trena
* Euskal Trenbide Sarea

## Kanpo estekak

* Euskotrenen webgunea
* Datuak: Q12262158
# Leland (Iowa)

Leland Iowako hiri bat da. Winnebago konderrian kokatua dago. 2010ean 289 biztanle zituen, 3,44 kilometro koadrotan banatuta.

## Ikus, gainera

* Winnebago konderria

## Kanpo estekak

* Datuak: Q1914012
# Liao dinastia

Liao dinastia (txinera tradizionalez: 遼朝; txinera sinplifikatuz: 辽朝; pinyinez: Liáo cháo, khitanez: Mos Jælud) edo Khitan Inperioa, ofizialki Lao Handia deitua, Yelu klaneko khitan mongolek Txina konkistatu ostean sortu zuten dinastia da.
Khitanek, gaur egungo Mantxurian duela mende asko bizi ziren tungus talde etnikoetako batek, 907. urtean Kithan izena hartu zuen estatu bat sortu zuten. Geroago, Txinako iparraldea konkistatu ondoren, estatuak txinatar estiloko gobernu-formak bereganatu zituen, Liao izen dinastikoa hartuz, bere antzinako lurraldeko izen bereko ibaitik (gaur egungo Txinako Liaoning probintzian dagoena). Liaotarren inperioa Song dinastiarekin (hegoaldean) eta Txinako ipar-mendebaldeko zati bat gobernatzen zuen Tangut Inperioarekin (edo Mendebaldeko Xia dinastia) bizi izan zen.
Khitanen inperioa 1125. urtean erori zen behin betiko, beste herri altaiko batek garaitua, yurchenek, Liaotarren lurraldea konkistatu eta euren dinastia propioa (Jin dinastia) sortu zutelarik.
"Khitan" izenetik datorkio Erdi Aroan Txinak Europan zuen "Katai" izena. Txinaren egungo izenek, errusieraz (Kitai), mongolieraz (Qitad) eta uigurraz (Hitay), jatorri bera dute.

## Enperadoreen zerrenda

Lao dinastiako enperadoreak :
| Tenplu izena | Hilondoko izena$^1$ | Jurchen izena | Agintaldia | Era eta urteak |
| Taizu (太祖 Tàizǔ) | Shen Tian Huangdi | Yelü Abaoji (耶律阿保機 Yēlǜ Ābǎojī) | 907-926 | Shence (神冊 Shéncè) 916-922 Tianzan (天贊 Tiānzàn) 922-926 Tianxian (天顯 Tiānxiǎn) 926 |
| Taizong (太宗 Tàizōng) | Xiao Wu Huangdi | Yelü Deguang (耶律德光 Yēlǜ Déguāng) | 926-947 | Tianxian (天顯 Tiānxiǎn) 927-938 Huitong (會同 Huìtóng) 938-947 Datong (大同 Dàtóng) 947 |
| Shizong (世宗 Shìzōng) | Tian Shou Huangdi | Yelü Ruan (耶律阮 Yēlǜ Ruǎn) | 947-951 | Tianlu (天祿 Tiānlù) 947-951 |
| Muzong 穆宗 Mùzōng) | | Yelü Jing (耶律璟 Yēlǜ Jǐng) | 951-969 | Yingli (應曆 Yìnglì) 951-969 |
| Jingzong (景宗 Jǐngzōng) | | Yelü Xian (耶律賢 Yēlǜ Xián) | 969-982 | Baoning (保寧 Bǎoníng) 969-979 Qianheng (乾亨 Qiánhēng) 979-982 |
| Shengzong (聖宗 Shèngzōng) | Wen Wu Da Xiao Xuan Huangdi | Yelü Longxu (耶律隆緒 Yēlǜ Lóngxù) | 982-1031 | Qianheng (乾亨 Qiánhēng) 982 Tonghe (統和 Tǒnghé) 983-1012 Kaitai (開泰 Kāitài) 1012-1021 Taiping (太平 Tàipíng) 1021-1031 |
| Xingzong (興宗 Xīngzōng) | Xiao Zheng Huangdi | Yelü Zongzhen (耶律宗真 Yēlǜ Zōngzhēn) | 1031-1055 | Jingfu (景福 Jǐngfú) 1031-1032 Chongxi (重熙 Chóngxī) 1032-1054 |
| Daozong (道宗 Dàozōng) | | Yelü Hongji (耶律洪基 Yēlǜ Hóngjī) | 1055-1101 | Qingning (清寧 Qīngníng) 1055-1064 Xianyong (咸雍 Xiányōng) 1065-1074 Taikang (太康 Tàikāng) o Dakang (大康 Dàkāng) 1075-1084 Da'an (大安 Dà'ān) 1085-1094 Shouchang (壽昌 Shòuchāng) o Shoulong (壽隆 Shòulóng) 1095-1101 |
| Tianzuodi (天祚帝 Tiānzuòdì) | | Yelü Yanxi (耶律延禧 Yēlǜ Yánxǐ) | 1101-1125 | Qiantong (乾統 Qiántǒng) 1101-1110 Tianqing (天慶 Tiānqìng) 1111-1120 Baoda (保大 Bǎodà) 1121-1125 |
| 1: Hilondoko izen osoak jakiteko, enperadore bakoitzaren artikulura jo. |||||

## Kanpo estekak

* Datuak: Q4958
* Multimedia: Liao Dynasty / Q4958
# Liaoning probintziaren banaketa administratiboa

Liaoning probintzia honako banaketa administratiboek osatzen dute:

## Prefektura mailan

Prefektura mailako 14 banaketa:
* Prefektura mailako 12 hiri
* 2 azpiprobintzia hiri

## Konderri mailan

Konderri mailako 100 banaketa:
* Konderri mailako 17 hiri
* 19 konderri
* 8 konderri autonomo
* 56 barruti

## Herri mailan

Herri mailako 1532 banaketa:
* 614 herri
* 302 herrixka
* 77 herrixka etniko
* 539 azpi-barruti

## Ikus, gainera

* Txinaren banaketa administratiboa

## Kanpo estekak

* Datuak: Q1148002
# Liaoyang

Liaoyang (txinera sinplifikatuz: 辽阳; pinyineraz: Liáoyáng), Liaoning probintzian kokatutako prefektura mailako hiria da. Guztira, 1.830.000 biztanle inguru dauzka 2004ko erroldaren arabera eta 4.731 kilometro koadroko azalera.

## Inguru naturala eta kokapena

Prefektura mailako Liaoyang hiriaren mugakideak honakoak dira: Shenyang iparraldean, Benxi ekialdean, Dandong hego-ekialdean, eta Anshan mendebalde eta hegoaldean.

## Banaketa administratiboa

* Baita Barrutia (白塔区)
* Wensheng Barrutia (文圣区)
* Hongwei Barrutia (宏伟区)
* Gongchangling Barrutia (弓长岭区)
* Taizihe Barrutia (太子河区)
* Dengta Hiria (灯塔市)
* Liaoyang Konderria (辽阳县)

## Ikus, gainera

* Liaoning probintziaren banaketa administratiboa

## Kanpo estekak

* (Txineraz) Liaoyang hiriko gobernuaren webgunea.
* Datuak: Q75203
* Multimedia: Liaoyang / Q75203
# Liaocheng

Liaocheng (txinera sinplifikatuz: 聊城; pinyineraz: Liáochéng), Shandong probintzian kokatutako prefektura mailako hiria da. Guztira, 5.536.000 biztanle inguru dauzka 2007ko erroldaren arabera eta 8.714,6 kilometro koadroko azalera.

## Banaketa administratiboa

* Dongchangfu Barrutia (东昌府区)
* Linqing Hiria (临清市)
* Yanggu Konderria (阳谷县)
* Dong'e Konderria (东阿县)
* Chiping Konderria (茌平县)
* Gaotang Konderria (高唐县)
* Guan Konderria (冠县)
* Shen Konderria (莘县)

## Ikus, gainera

* Shandong probintziaren banaketa administratiboa

## Kanpo estekak

* (Txineraz) Liaocheng hiriko gobernuaren webgunea.
* Datuak: Q373564
* Multimedia: Liaocheng / Q373564